آئی لو محمد مہم 2025ء

اتر پردیش میں ** مہم**، جسے کبھی کبھار ** تحریک** بھی کہا جاتا ہے، ستمبر 2025ء میں کانپور سے شروع ہوئی، جب بارہ ربیع الاول کے جلوس میں  (مجھے محمد سے محبت ہے) کے بینرز لگائے گئے اور اس کے بعد احتجاج، جھڑپیں اور پولیس کارروائیاں سامنے آئیں۔ یہ تنازع تیزی سے بریلی، اناؤ، لکھنؤ اور وارانسی سمیت دیگر اضلاع تک پھیل گیا، جہاں پرتشدد جھڑپیں، گرفتاریاں اور جوابی مہمات دیکھنے کو ملیں۔

## پس منظر
4 ستمبر 2025 کو کانپور کے راوتپور علاقے میں بارہ ربیع الاول کے جلوس کے دوران شرکاء نے ’’آئی لو محمد‘‘ کا بینر آویزاں کیا۔ مقامی ہندو تنظیموں نے اس پر اعتراض کیا اور اسے اشتعال انگیز قرار دیا۔ پولیس نے مداخلت کرتے ہوئے ایف آئی آر درج کی اور دعویٰ کیا کہ کچھ پوسٹر غیر مجاز تھے۔

## اتر پردیش سے باہر پھیلنے والا تشدد
*  وارانسی (اتر پردیش): ’’آئی لو مہادیو‘‘ کے پوسٹرز بطور جوابی مہم سامنے آئے، جس سے فرقہ وارانہ تناؤ میں اضافہ ہوا۔

’’آئی لو محمد‘‘ کے بینرز اور نعرے، جو ابتدا میں عید میلاد النبی کے جلوسوں میں مذہبی عقیدت کے اظہار کے طور پر سامنے آئے، جلد ہی کئی ریاستوں میں فرقہ وارانہ کشیدگی کا باعث بنے:
* گجرات (باہیال، گاندھی نگر): ایک اشتعال انگیز سوشل میڈیا پوسٹ کے بعد فساد بھڑک اٹھا۔ مقامی مسلمانوں نے الزام لگایا کہ پولیس نے ہندو انتہا پسندوں کا ساتھ دیا، جس کے نتیجے میں اقلیتی املاک کو نشانہ بنایا گیا۔
* کرناٹک (دیونگیری): بینرز لگنے کے بعد دو گروہوں میں پتھراؤ ہوا، جس پر پولیس نے لاٹھی چارج کیا۔
* مہاراشٹر: بعض علاقوں میں مظاہرے اور پولیس کارروائی کی اطلاعات آئیں، تاہم تفصیلات محدود ہیں۔
* اتراکھنڈ: یہاں بھی بینرز کے باعث کشیدگی پیدا ہوئی، مگر شدت کم رہی۔

قومی سطح پر اثرات: ایسوسی ایشن فار پروٹیکشن آف سول رائٹس (APCR) کے مطابق 23 ستمبر تک ملک بھر میں کم از کم 21 مقدمات درج ہوئے، جن میں 1,324 مسلمانوں کو نامزد کیا گیا اور 38 گرفتاریاں ہوئیں۔

## احتجاج اور تشدد
بریلی میں احتجاج زیادہ شدت اختیار کر گیا جہاں پتھراؤ، توڑ پھوڑ اور پولیس کے ساتھ جھڑپیں ہوئیں۔ پولیس نے لاٹھی چارج اور آنسو گیس کا استعمال کیا۔ اس دوران 50 سے زائد افراد کو حراست میں لیا گیا اور کم از کم 10 پولیس اہلکار زخمی ہوئے۔

اسی دوران اتحاد ملت کونسل کے رہنما توقیر رضا خان کو احتجاج میں کردار کے الزام میں گرفتار کیا گیا۔

## جوابی تحریک
اس تحریک کے جواب میں ’’آئی لو مہا دیو‘‘ پوسٹرز وارانسی اور دیگر اضلاع میں لگائے گئے جس سے فرقہ وارانہ کشیدگی میں اضافہ ہوا۔ یہاں یہ یاد رکھنا ہوگا کہ لفظ مہا دیو کا استعمال ہندوؤں کے یہاں ان کے بھگوان شیو کے لیے ہوتا ہے، تاہم یہاں یہ مسلمانوں کے نبی محمد صلی اللہ علیہ و سلم کے بالمقابل پیش کیا گیا اور اس طرح سے یہ ایک متوازی نعرہ بھی قائم کرنے کی کوشش کی گئی۔ اس  کوشش کی وجہ سے تصادم جیسی کیفیت پیدا ہوئی، ورنہ بھارت میں ہر شخص اپنی جگہ عقیدت کا اظہار کرتا ہی رہتا ہے اور نئے نعرے زمانے سے ابھرتے رہتے ہیں۔

اس بات کو اگر مثال کے طور پر پیش کرنا ہو تو یہاں پر  مہر بابا سے شدت عقیدت رکھنے والے کیشونارائن نگم نے **مہر چالیسا** 40 اشعار پر مشتمل ایک تعریقی و منقبتی نظم رقم کی تھی، جس کا حوالہ دیا جا سکتا ہے۔ یہ مہر بابا کے محاسن و ممدوحہ صفات بیان کرنے اور روحانی گرویدگی کا اظہار تھی۔ اس چالیسا کے خالق کیشونارائن نگم (پیدائش: 16 جون 1909ء – وفات: 8 فروری 1987ء، حمیرپور، بھارت) تھے۔ کیشونارائن نگم ایک مخلص عقیدت مند تھے جنھوں نے اپنی شاعری اور نثر کے ذریعے میہر بابا کی تعلیمات اور محبت کا پرچار کیا۔ انھوں نے نہ صرف ادبی دنیا میں اپنے کلام کے ذریعے نام کمایا بلکہ سیاسی اور سماجی میدان میں بھی سرگرم رہے۔ وہ مہاتما گاندھی کے پیروکار تھے اور بھارت کی آزادی کی تحریک میں حصہ لیا۔ حالاں کہ چالیسا لفظ یہاں مستعمل ہے، تاہم اس کا مقصد کہیں ہنومان چالیسا سے تصادم یا ہندو عقائد کی تحقیر نہیں تھی۔**مہر چالیسا** کو عقیدت مندوں کے ہاں خصوصی مقام حاصل ہے اور اسے مہر بابا کی تعریف و توصیف کا ایک اہم شعری اظہار سمجھا جاتا ہے۔ اس میں چالیس بند ہیں، جو بابا کی شخصیت، محبت، انسان دوستی اور معتقدین کے مطابق ان کے الوہی صفات کو بیان کرتے ہیں۔

## نئی روایت کا الزام
تنازع 'آئی لو محمد' کا آغاز 4 ستمبر 2025 کو اتر پردیش کے شہر کانپور میں بارہ ربیع الاول (جسے عید میلاد النبی بھی کہا جاتا ہے) کے جلوس کے دوران ہوا۔ راوت پور (سید نگر علاقے) میں کچھ لوگوں نے جلوس کے راستے پر ایک بینر لگایا جس پر لکھا تھا 'I Love Muhammad' (مجھے محمد صلی اللہ علیہ و سلم سے محبت ہے)۔ بہت سے مسلمانوں کے نزدیک یہ نعرہ حضرت محمد ﷺ سے محبت اور عقیدت کے اظہار کے طور پر دیکھا جاتا ہے۔

مسائل اس وقت شروع ہوئے جب کچھ مقامی ہندو گروہوں نے اس پر اعتراض کیا۔ ان کا دعویٰ تھا کہ یہ بینر جلوس کے راستے پر ایک 'نئی روایت' کے طور پر پیش کیا جا رہا ہے، جبکہ اس راستے پر پہلے سے طے شدہ طریقے (جیسے خیمے، سائن بورڈز وغیرہ) رائج تھے۔ ان کے مطابق بینر یا اس سے منسلک خیمے کی موجودگی نے روایتی انداز کو بدل دیا۔

تاہم میڈیا کی خبریں اس کے بر عکس دیگر کیفیات کی طرف اشارہ کرتی ہیں:
* **دی ڈپلومیٹ** کے ایک مضمون میں بتایا گیا ہے کہ بھارت میں رام نومی اور دیگر ہندو مذہبی تہوار کے جلوس اب مذہبی تقسیم کو بڑھانے کے لیے استعمال ہو رہے ہیں، خاص طور پر جب یہ جلوس دائیں بازو کے ہندو گروہوں کی جانب سے اشتعال انگیز انداز میں نکالے جاتے ہیں۔ رام نومی، جو روایتی طور پر ہندوؤں کے بھگوان رام کی پیدائش کا تہوار ہے، اب اکثر مسلم اکثریتی علاقوں سے گزرتے ہیں جہاں نفرت انگیز نعرے، اشتعال انگیز موسیقی اور ہتھیاروں سے لیس افراد شامل ہوتے ہیں، جس کے نتیجے میں 2022ء اور 2023ء میں کئی ریاستوں میں فرقہ وارانہ جھڑپیں ہوئیں۔ "Routes of Wrath (روٹس آف راتھ)" نامی رپورٹ کے مطابق یہ جلوس خود رو نہیں بلکہ منظم طریقے سے تشدد کو بھڑکانے کے لیے ترتیب دیے جاتے ہیں، خاص طور پر ان ریاستوں میں جہاں بی جے پی کی حکومت ہے اور پولیس اکثر خاموش تماشائی بنی رہتی ہے یا ملی بھگت میں ملوث ہوتی ہے۔ مرکزی دھارے کے میڈیا اور سیاسی بیانیے اکثر مسلمانوں کو تشدد کا ذمہ دار ٹھہراتے ہیں، جس سے ہندوتوا  نظریے کو تقویت ملتی ہے اور مسلمانوں کو ہندو شناخت کے لیے خطرہ کے طور پر پیش کیا جاتا ہے۔ مذہبی تہواروں کی اس سیاسی رنگ میں تبدیلی بھارت کی کثیرالثقافتی روایت کو نقصان پہنچا رہی ہے اور مقامی ہم آہنگی کی جگہ فرقہ وارانہ شناخت کو فروغ دے رہی ہے، جس سے سماجی تقسیم مزید گہری ہو رہی ہے۔
* **نیوز لانڈری** کے مضمون "ہم نے منتیں کیں، لیکن وہ مارتے رہے" میں جولائی 2024ء کے دوران اتر پردیش میں کانوڑ یاترا کے دوران ہونے والے پرتشدد واقعات کی تفصیلی رپورٹ دی گئی ہے۔ اس میں مظفر نگر اور میرٹھ جیسے علاقوں کے مسلم رہائشیوں کی گواہی شامل ہے، جنھوں نے بتایا کہ کنور یاترا میں شامل ہندو عقیدت مندوں کے گروہوں نے ان پر حملے کیے، ان کے گھروں اور دکانوں کو نقصان پہنچایا اور انھیں بے رحمی سے مارا پیٹا—جبکہ پولیس یا تو خاموش تماشائی بنی رہی یا مداخلت کرنے میں ناکام رہی۔ متاثرین نے بیان کیا کہ انھوں نے رحم کی اپیلیں کیں، لیکن حملہ آور باز نہ آئے۔ رپورٹ میں اس بات پر زور دیا گیا ہے کہ مذہبی نعرے بازی کو تشدد کا جواز بنایا گیا اور قانون نافذ کرنے والے ادارے یا تو غیر فعال تھے یا جانبداری کا مظاہرہ کر رہے تھے۔ مضمون اس وسیع تر سیاسی اور سماجی ماحول کی نشان دہی کرتا ہے جو ایسے واقعات کو ممکن بناتا ہے اور مذہبی تہواروں کے دوران ہجوم کے تشدد کو معمول بنا دیتا ہے۔
* **[[دی کوینٹ]]** کے مضمون میں "ہندوتوا پاپ" کے ابھرتے ہوئے رجحان پر روشنی ڈالی گئی ہے - یہ ایک ایسا موسیقیاتی انداز ہے جو مذہبی عقیدت کو جارحانہ سیاسی پیغام رسانی کے ساتھ جوڑتا ہے۔ رپورٹ میں بتایا گیا ہے کہ کس طرح یہ موسیقی مذہبی جلوسوں میں استعمال ہوتی ہے، خاص طور پر جب یہ جلوس مساجد کے قریب سے گزرتے ہیں۔ ان جلوسوں میں لاؤڈ اسپیکر پر اشتعال انگیز گانے چلائے جاتے ہیں، جن میں ہندو شناخت کو بڑھا چڑھا کر پیش کیا جاتا ہے اور مسلمانوں کو منفی انداز میں دکھایا جاتا ہے۔ مضمون میں ایسے واقعات کا ذکر ہے جہاں جلوسوں میں ناچ گانا، نعرے بازی اور جان بوجھ کر کشیدگی پیدا کی گئی، جس سے فرقہ وارانہ تصادم کی صورت حال پیدا ہوئی۔ ماہرین اور سماجی کارکنوں کے مطابق، مذہب اور تفریح کے اس امتزاج نے انتہا پسندانہ اور نفرت انگیز قوم پرستی کو فروغ دیا ہے اور بھارت کے سیکولر ڈھانچے کو کمزور کر رہا ہے۔

### عمر عبد اللہ کا شدید رد عمل
24 ستمبر 2025ء کو جموں و کشمیر کے وزیرِ اعلیٰ عمر عبداللہ نے ایک سخت تنقیدی بیان دیا۔ انھوں نے کہا: "مجھے سمجھ میں نہیں آتا کہ صرف تین الفاظ لکھنے پر گرفتاری کیسے ہو سکتی ہے۔ اگر کوئی ان تین الفاظ پر مقدمہ درج کرتا ہے تو اس کا مطلب ہے کہ وہ ذہنی طور پر واقعی بیمار ہے۔" ان کے لہجے میں حیرت اور غصہ نمایاں تھا۔

عمر عبد اللہ نے دیگر مذاہب کی مثالیں دیتے ہوئے کہا: "ہمارے ہندو بھائی اپنے بھگوانوں کی تصاویر اور نعرے لگاتے ہیں؛ سکھ اپنے گروؤں کو اسی طرح عزت دیتے ہیں۔ تو مسلمانوں کے لیے 'I Love Muhammad' (آئی لو محمد) لکھ کر اپنے عقیدے کا اظہار کرنا کب غلط ہو گیا؟ اس پر منفی رد عمل دینا ذہنی دیوالیہ پن کی علامت ہے۔"

## اتر پر دیش کا حکومتی رد عمل
وزیر اعلیٰ یوگی آدتیہ ناتھ نے ان جلوسوں کو ’’منصوبہ بند سازش‘‘ قرار دیتے ہوئے سخت کارروائی کا حکم دیا۔ پولیس نے نگرانی سخت کر دی اور مختلف اضلاع میں گرفتاریاں کیں۔

## مزید دیکھیے
* شاہین باغ احتجاج
* بھارت میں مذہبی تشدد
* بھارت میں مذہبی آزادی

## حوالہ جات

زمرہ:اتر پردیش کی سیاست
زمرہ:بھارت میں احتجاجات
زمرہ:بھارت میں اسلام
زمرہ:بھارت میں مذہبی تشدد
زمرہ:2025ء کے احتجاجات